[{"text_idx": "#000003", "text": "Bydd y band gwerin-siambr deinamig VRi\u0308, enillwyr y wobr am yr Albwm Gorau yng Ngwobrau Gwerin Cymru 2019, yn ymuno a\u0302\u2019r haneswyr Peter Lord a Rhian Davies i edrych ar gerddoriaeth glasurol a cherddoriaeth werin o gasgliadau Elizabeth Jenkins (Eos y Bele, m.1854) a\u2019i gw\u0302r, y Parchedig John Jenkins (Ifor Ceri, 1770\u20131829). Arferid perfformio\u2019r repertoire yn Eglwys Ceri pan oedd Mr Jenkins yn ficer yno, 1807\u201329, a phan oedd y ddau yn byw yn The Moat."}, {"text_idx": "#000005", "text": "Mae\u2019r telynor gwych hwn o\u2019r Almaen sy\u2019n arbenigwr ar chwarae offerynnau hanesyddol, yn ail-greu byd sain Elizabeth Giffard drwy berfformio detholiad o\u2019i llyfr cerddoriaeth mewn llawysgrif, a hynny ar delyn gweithiad-sengl hanesyddol. Mae rhaglen Maximilian yn cynnwys repertoire gan y cyfansoddwr o Gymru Benjamin Cunnah (1775\u20131840) a fu\u2019n gweithio yn Neuadd Nercwys, Wynnstay ac Erddig."}, {"text_idx": "#000006", "text": "Cyfle arall i glywed y Cyfarwyddwr Artistig yn trafod noddwragedd cerddoriaeth yng Nghymru, gan gynnwys Mariamne Johnes (1784\u20131811), Hafod, a\u2019r Eidalwr Giuseppe Viganoni (1753\u20131822) oedd yn athro cerddorol iddi; dyma\u2019r ddau a ysbrydolodd y cyngerdd heno."}, {"text_idx": "#000008", "text": "Rydym wrth ein bodd yn croesawu Ensemble Jupiter, y grw\u0302p aml-arobryn sy\u2019n chwarae cerddoriaeth gynnar dan gyfarwyddyd y liwtydd Thomas Dunford ac sy\u2019n rhoi lle blaenllaw i\u2019r mezzo-soprano ddisglair Lea Desandre, i roi eu perfformiad cyntaf yn y DU yn yr Ystafell Gerdd ac i berfformio rhaglen lawen o ddarnau arddangos meistrolgar gan Vivaldi."}]